**SPOLU AŽ DO KONCA**

2. ročník bežeckého preteku Svetového dňa hospicovej a paliatívnej starostlivosti – 12. októbra 2018

 .

**SPOLU AŽ DO KONCA**

 **12. október 2018**

 **Slovenské Nové Mesto**

Svetový deň hospicovej a paliatívnej starostlivosti sa pripomína od roku 2005 a je iniciovaný charitatívnou organizáciou HelptheHospices vo Veľkej Británii. Deň je určený na oslavu a podporu hospicovej a paliatívnej starostlivosti na celom svete. Hospic je moderné zdravotnícke zariadenie poskytujúce liečbu nevyliečiteľne chorým, ktorí nereagujú na kuratívnu liečbu a je u nich indikovaná liečba symptomatická - paliatívna. Cieľom hospicovej a paliatívnej starostlivosti je pokračovať aj po úmrtí chorého v starostlivosti o rodinu, byť s príbuznými v prípade potreby v kontakte a poskytovať pozostalým pomoc počas období zármutku.

**Termín pretekov**: 12. október 2018 (piatok), v deň Svetového dňa hospicovej

 a paliatívnej starostlivosti

**Miesto štartu**: ul. Školská, Slovenské Nové Mesto - základná škola

**Štart**: hromadný štart o 17.00 hod spred Základnej školy v Slovenskom Novom Meste

**Usporiadateľ podujatia:**

Občianske združenie Hospic Harmónia Slovenské Nové Mesto

Mgr. Editka Takáčová, Hlavná 97/94, Slovenské Nové Mesto

**Informácie:** e-mail: hospicharmonia@post.sk

tel. č.: 0918 636 338

**Registrácia :**

* na mieste preteku
* na e-mailovej adrese : hospicharmonia@post.sk

**Štartovací balíček pre každého jednotlivca zahŕňa:**

* pamätná medaila,
* pamätné štartovacie číslo,
* prekvapenie od partnerov,
* občerstvenie (originálny maďarský guľáš, tokajské víno, burčiak,)
* sladké prekvapenie

**Štartovné**: 5 €

**Platba**: v hotovosti na mieste konania preteku

**Bežecká kategória** je rovnaká pre mužov a ženy. Dĺžka bežeckej trate je 6 km.

**Časový harmonogram:**

od 15:30 registrácia pretekárov (vstupný vestibul Základnej školy v Slovenskom

 Novom Meste)

17:00 ŠTART

18:00 predpokladaný čas dorazenia pretekárov do cieľa

18:00 - 18:30 individuálny presun do Hospic Harmónia, Hlavná 97/94, Slovenské Nové

 Mesto

18:30 VYHLÁSENIE ABSOLÚTNYCH VÍŤAZOV

od 18:45 občerstvenie a voľný program v priestoroch Hospicu Harmónia, Slovenské

 Nové Mesto

**Parkovanie:**

* Parking 1: Dom smútku, Slovenské Nové Mesto,
* Parking 2: Gréckokatolícky kostol, Slovenské Nové Mesto,
* Parking 3: Rímskokatolícky kostol, Slovenské Nové Mesto.

**Trať:**

Hlavná trasa povedie po cyklistickej trase zo Školskej ulice s pokračovaním na ceste III. triedy smerom na Karolov dvor.

* Mapa trate + farebné označenie

**Ceny a odmeny:**

* pamätná medaila pre každého po dobehnutí do cieľa,
* víťazná trofej pre 1., 2. a 3.miesto - kategória muži
* víťazná trofej pre 1., 2. a 3.miesto - kategória ženy

**Upozornenia:**

* všetci účastníci behu štartujú na vlastnú zodpovednosť!
* pred samotným štartom odporúčame absolvovať lekársku prehliadku a zdravotné poistenie,
* organizátor nepreberá zodpovednosť za škody na majetku alebo zdraví súvisiace s cestou, pobytom a účasťou pretekára na športovom podujatí,
* pri prezentácii je každý povinný odovzdať podpísané tlačivo „Prehlásenie o zdravom stave a osobnej zodpovednosti“. Bez neho nebude štart umožnený!,
* pretekári sú povinní dodržiavať pravidlá cestnej premávky, a to podľa príslušného ustanovenia zákona č. 8/2019 Z. z. o cestnej premávke,
* kompletný štartovací balíček zaručíme všetkým pretekárom, ktorí uhradia štartovné v hotovosti na mieste konania preteku
* pamätná medaila sa odovzdáva každému účastníkovi až po dobehnutí do cieľa,
* **beží sa za každého počasia!**

**Cieľ podujatia:**

* zvýšenie povedomia verejnosti, získanie finančných prostriedkov na podporu rozvoja hospicovej a paliatívnej starostlivosti, zvýšenie jej dostupnosti v oblasti teoretickej a praktickej v našom okrese.



